### Beslutningstema

I denne sag skal det besluttes, hvordan forvaltningen skal arbejde med placering af datacentre i samarbejde med projektejere.

### Sagsfremstilling

Forvaltningen er blevet kontaktet af flere projektudviklere, der har forespurgt om muligheden for at opføre datacentre i Tønder Kommune.

At etablere datacentre i Tønder Kommune vil være i direkte tråd med kommunens Erhvers- og Turismestrategi og vil tage afsæt i kommunens ambitiøse VE-indsats, da datacentrene har behov for en del energi i form af elektricitet. Den vedvarende energi øger forsyningssikkerheden, og det vil være økonomisk attraktivt at være placeret mellem et VE-anlæg og et tilslutningspunkt, for etablering af direkte linjer, samt muligheden for at afgive varme til lokale varmeværker.

Information om datacentre

Etablering af datacentre, kan være med ønsket om at opfylde ens egen virksomheds behov for lagring, eller som i de konkrete henvendelser, at lave fælles centre, som stiller dataplads til rådighed for flere virksomheder.

Centrene har svingende behov for elektricitet, mellem 12 MW og 300 MW, som svinger mellem 60 kV transformatorstation (N1) og 150 kV transformatorstation (Energinet).

Datacentre genererer en stor mængde varme, som kan tænkes ind i varmeplanlægningen i eksisterende fjernvarmeområdet, eller bidrage til at etablere nye fjernvarmeområder, og derved være medvirkende til udfasningen af olie og gas til opvarmning.

Datacentres udformning kan variere alt efter løsning. Det kan være flere bygninger i samme område eller én samlet bygning. Arealbehovet for de mindste er ca. 11.000 m2 ved 12 MW, alt efter bebyggelsesprocent og op til et bygningsareal på 40.000 m2 ved 60 MW som kan skaleres op efterfølgende i takt med evt. effektforøgelse til 300 MW.

Den ideelle bygningshøjde er 18+ meter.

Optimalt vil det være, hvis der kan tænkes vedvarende energi med ind i projektet, med etablering af solceller, vindmøller og datacentre i ét. Dette kræver 200.000 m2 (20 hektar) eller derover.

Datacentre kan med forskellige værktøjer tilpasses i landskabet eller erhvervsområdet, alt efter de lokale interesser og ønsker.

De støjforurener ikke ud over det gennemsnitlige, på nær ved testkørsel af backup generatorer og har kun diesel som beslægtet til kemi, som anvendes til generatorerne. Det betyder samtidig en afstand til beboelse på ca. 500 meter som udgangspunkt.

Datacentre har behov for flere fiberforbindelser, som er uafhængige af hinanden.

Werner Poulsen er det med to separate el forbindelser i tilfælde af udfald i elforsyningen.

Der er behov for vand til det daglige forbrug, men også til brandslukning i nødstilfælde. Skal der køles med vand, foregår det i lukket kredsløb uden behov for kontinuerligt behov for vand.

Planloven

Der er i planloven ikke fastlagt en anvendelseskategori for datacentre. Større datacentre indpasses grundet størrelsen, energibehov og evt. kølestøj i erhvervsområder, dvs. i byzone. I fald de skal etableres i landzone, kræver dette en særlig planlægningstilladelse, eller også at de indgår i en statslig udpeget energipark.

Screeninger

Forvaltningen har screenet mulighederne for datacentre på henholdsvis lokalplanniveau, uudnyttede erhvervsrammer i Kommuneplan 2017-2029, samt nye udlæg.

Tine Carlsen

Forvaltningen vurderer, at der inden for de lokalplanlagte erhvervsområder i Tønder, Skærbæk, Løgumkloster, Bredebro og Toftlund er mulighed for at opføre bygninger til datacentre i størrelsesorden 2.000 m2 og 8.000 m2. Da områderne er lokalplanlagt, er der byggeret, og der vil i de fleste tilfælde kunne bygges efter erhvervelse af jord og behandling af byggeansøgning.

Uudnyttede erhvervsrammer

Screeningen er foretaget med baggrund af udlagte, men uudnyttede erhvervsrammer i Kommuneplan 2017-2029. En eventuel realisering forudsætter erhvervelsen af jord og lokalplanlægning. Arealudlæg mindre end 1 ha er ikke medtaget.

Vedhæftet er kortudsnit for rammelagte områder.

![](data:image/png;base64...)

Nye udlæg

Screeningen tager udgangspunkt i det størst mulige regulære areal, der er mulighed for at udlægge i tilknytning til eksisterende erhvervsområder i byzone. Screeningen tager ikke hensyn til eksisterende skel og enkeltstående boliger i det åbne lang. Screeningen er foretaget i henhold til planlovens regler for byvækst, Kommuneplan 2017-2029 og under hensyntagen til landskab, fredninger, natur og husdyrbrug. En eventuel realisering af udlæg, forudsætter erhvervelsen af jord og planlægning, herunder visualisering for påvirkning af landskab.

![](data:image/png;base64...)

Byvækst

I Kommuneplan 2017-2029 er udlagt 204 ha (opgjort i 2017) uudnyttede erhvervsrammer. Såfremt der udlægges nye arealer, medfører det i henhold til reglerne for byvækst, at et tilsvarende areal inden for rammen af eksisterende udlæg skal udtages. De udtagede arealer skal ikke nødvendigvis tages samlet fra et sted.

Den kommunale planlægning for byvækst skal tage hensyn til, at det danske arealudlæg er en knap ressource, som skal rumme mange forskellige formål. Derfor skal nye arealudlæg til byvækst svare præcist til det forventede behov inden for den 12-årige planperiode. Behovet skal opgøres efter en ensartet metode i tre trin; opgøre det forventede arealbehov, opføre den eksisterende rummelighed og vurdere behovet for nye arealer.

Hovedreglen er, at byvækst kun kan ske i tilknytning til eksisterende byområder i byzone for at udnytte investeringerne i infrastruktur effektivt. Kommunerne kan kun udlægge nyt areal, hvis de udtager tilsvarende arealer fra byzone, medmindre der dokumenteres behov for yderligere areal. Undtagelsesvis kan ministeren give tilladelse til afvigende planlægning for særlige virksomheder eller projekter af national interesse.

Statens energiparker

De statslige energiparker er undtaget for reglerne for byvækst, og kan placeres i det åbne land, såfremt det er tilknyttet et vedvarende energianlæg med en elproduktion på 100MWh eller derover.

Dette åbner mere op for muligheden for direkte linjer inden tilslutning til det kollektive elnet.

Opsummering:

Skal forvaltningen arbejde for placering via én eller flere af følgende placeringer:

1. Placering inden for eksisterende kommuneplanrammer?

2. Placering indenfor eksisterende erhvervsområder?

3. Udlæg af nye erhvervsområder og dermed nye lokalplaner?

4. Placering i forbindelse med VE-anlæg og dermed som statslig energipark - som så skal indgå i den supplerende ansøgningsrunde for VE-projekter, som forberedes.

### Lovgrundlag

Planloven

Lov om energiparker

### Indstilling Direktionen indstiller,

|  |  |
| --- | --- |
| at | de 4 scenarier drøftes principielt for hvilken indsats, der skal arbejdes med for nuværende. |

### Beslutning

Udvalget ønsker, at der for nuværende arbejdes efter scenarie 1. Ved fremtidige tiltag ses på muligheder for synergieffekter, herunder med fjernvarmeværkerne.

Øjvind Berg deltog ikke i mødet.